Den Europæiske Centralbanks forordning (EF) nr. 1746/2003

af 18. september 2003

om ændring af forordning (EF) nr. 2423/2001 (ECB/2001/13) om den konsoliderede balance i MFI-sektoren (monetære finansielle institutioner)

(ECB/2003/10)

STYRELSESRÅDET FOR DEN EUROPÆISKE CENTRALBANK HAR -

under henvisning til Rådets forordning (EF) nr. 2533/98 af 23. november 1998 om Den Europæiske Centralbanks indsamling af statistisk information(1), særlig artikel 5, stk.1, og artikel 6, stk. 4, og

ud fra følgende betragtninger:

(1) Den Europæiske Centralbanks forordning (EF) nr. 2423/2001 (ECB/2001/13) af 22. november 2001 om den konsoliderede balance i MFI-sektoren(2) kræver, at de monetære finansielle institutioner (MFI'er) kvartalsvist indberetter statistiske data opdelt efter land og valuta. På nuværende tidspunkt kræves disse data imidlertid kun vedrørende de lande, som var medlem af Den Europæiske Union (EU) på datoen for forordningens vedtagelse. Forordningen bør derfor ændres, så rapporteringskravene udvides til at omfatte data vedrørende de lande, der tiltræder EU den 1. maj 2004.

(2) På nuværende tidspunkt vil de fleste data for de pågældende lande sandsynligvis ikke være signifikante. Fordelene ved en separat angivelse af insignifikante data vil sandsynligvis være mindre end udgifterne forbundet med indsamling af dataene. På linje med den allerede eksisterende fleksibilitet, som i henhold til forordning (EF) nr. 2423/2001 (ECB/2001/13) er tilladt ved beregningen af kvartårlige tal, hvis det på grundlag af tal, som er indsamlet på et højere aggregeringsniveau, kan påvises, at de pågældende data sandsynligvis ikke vil være signifikante, bør fleksibilitetsprincippet også anvendes ved indberetningen af de nye data. Til dette formål vurderer de nationale centralbanker regelmæssigt, om dataene er signifikante eller ikke.

(3) Yderligere ændringer af forordning (EF) nr. 2423/2001 (ECB/2001/13) er påkrævet som følge af kodifikationen af Den Europæiske Centralbanks forordning (EF) nr. 2818/98 (ECB/1998/15) af 1. december 1998 om anvendelse af mindstereserver(3) -

VEDTAGET FØLGENDE FORORDNING:

Artikel 1

Forordning (EF) nr. 2423/2001 (ECB/2001/13) ændres således:

1) I artikel 4, stk. 2, tilføjes følgende:"Med henvisning til stk. 6a og 7a i del 1, afsnit IV, i bilag I vurderer hver enkelt NCB, om data vedrørende felter markeret med symbolet '>REFERENCE TIL EN GRAFIK>' i tabel 3 og 4 i del 2, bilag I, er insignifikante, og informerer rapporteringsenhederne, når den ikke kræver, at de indberettes."

2) Artikel 5, stk. 2, udgår.

3) Bilag I og V ændres i overensstemmelse med bilaget til denne forordning.

4) Bilag II ændres i overensstemmelse med bilaget til denne forordning.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Artikel 1, stk. 1 og 3, er gældende fra den 1. maj 2004. Artikel 1, stk. 2 og 4, er gældende fra den 10. marts 2004.

Udfærdiget i Frankfurt am Main, den 18. september 2003.

På ECB's Styrelsesråds vegne

Willem F. Duisenberg

(1) EFT L 318 af 27.11.1998, s. 8.

(2) EFT L 333 af 17.12.2001, s. 1. Ændret ved forordning (EF) nr. 2174/2002 (ECB/2002/8) (EFT L 330 af 6.12.2002, s. 29).

(3) EFT L 356 af 30.12.1998, s. 1. Senest ændret ved Den Europæiske Centralbanks forordning (EF) nr. 690/2002 (ECB/2002/3) (EFT L 106 af 23.4.2002, s. 9).

BILAG

Bilag I, II og V i forordning (EF) nr. 2423/2001 (ECB/2001/13) ændres således:

1) Bilag I ændres således:

a) Del 1, afsnit IV, ændres således:

i) Som stk. 6a indsættes følgende:

"6a. Rapporteringsenhederne indberetter data vedrørende de felter, der ikke er markeret med symbolet '>REFERENCE TIL EN GRAFIK>', i tabel 3 i del 2.

Rapporteringsenhederne indberetter ligeledes data vedrørende de felter, der er markeret med symbolet '>REFERENCE TIL EN GRAFIK>'. Hvis tal, som er indsamlet på et højere aggregeringsniveau, viser, at dataene er insignifikante, kan NCB'erne dog beslutte ikke at kræve dem indberettet. Hver enkelt NCB informerer rapporteringsenhederne om en sådan beslutning."

ii) Som stk. 7a indsættes følgende:

"7a. Rapporteringsenhederne indberetter data vedrørende de felter, der ikke er markeret med symbolet '>REFERENCE TIL EN GRAFIK>', i tabel 4 i del 2.

Rapporteringsenhederne indberetter ligeledes data vedrørende de felter, der er markeret med symbolet '>REFERENCE TIL EN GRAFIK>'. Hvis tal, som er indsamlet på et højere aggregeringsniveau, viser, at dataene er insignifikante, kan NCB'erne dog beslutte ikke at kræve dem indberettet. Hver enkelt NCB informerer rapporteringsenhederne om en sådan beslutning."

iii) Som stk. 9a tilføjes følgende:

"9a. Hvis dataene vedrørende felter, der er markeret med symbolet '>REFERENCE TIL EN GRAFIK>', er insignifikante, men NCB'erne ikke desto mindre indsamler dem, kan NCB'erne overføre dem til ECB med en forsinkelse på yderligere en måned fra lukketid den 28. arbejdsdag efter udgangen af det kvartal, som dataene vedrører. NCB'erne afgør, hvornår de skal modtage data fra rapporteringsenhederne for at kunne overholde denne frist."

b) Del 2 ændres således:

i) I tabel 3 (opdeling efter land):

- Under overskriften "B. Andre deltagende medlemsstater (eksklusive den indenlandske sektor) + en del af C. Resten af verden (medlemsstater)" indsættes kolonner for hvert af de lande, som tiltræder EU den 1. maj 2004. Alle felter i hver af disse kolonner markeres med symbolet ">REFERENCE TIL EN GRAFIK>".

- I overskriften i den sidste kolonne erstattes ordene "(eksklusive medlemsstater)" med "(eksklusive DK, SE, GB)".

- Følgende "generelle bemærkning" tilføjes i tabellen: "Hvis tal, som er indsamlet på et højere aggregeringsniveau, viser, at data vedrørende de felter, der er markeret med symbolet '>REFERENCE TIL EN GRAFIK>' er insignifikante, kan NCB'erne beslutte ikke at kræve dem indberettet."

ii) I tabel 4 (opdeling efter valuta):

- Under overskriften "Andre medlemsstaters valutaer" indsættes kolonner for hvert land, der tiltræder EU den 1. maj 2004. Alle felter i hver af disse kolonner markeres med symbolet ">REFERENCE TIL EN GRAFIK>".

- Den første række erstattes af følgende:

">TABELPOSITION>"

- Følgende "generelle bemærkning" tilføjes i tabellen: "Hvis tal, som er indsamlet på et højere aggregeringsniveau, viser, at data vedrørende de felter, der er markeret med symbolet '>REFERENCE TIL EN GRAFIK>' er insignifikante, kan NCB'erne beslutte ikke at kræve dem indberettet."

2) I bilag II, del 1, stk. 2, udgår ordene "(på hver én måned)".

3) I bilag V indsættes følgende som stk. 1a, 1b og 2a:

"1a. Uanset stk. 1 indledes den første indberetning i henhold til denne forordning, vedrørende felter markeret med symbolet '>REFERENCE TIL EN GRAFIK>', med kvartårlige data for perioden, der slutter juni 2004.

1b. Hvis den pågældende NCB beslutter ikke at kræve, at den første indberetning af insignifikante data indledes med kvartårlige data for perioden, der slutter juni 2004, indledes indberetning 12 måneder efter, at NCB'en har informeret rapporteringsenhederne om sit krav om indberetning.

2a. Signifikante data vedrørende de felter, der er markeret med '>REFERENCE TIL EN GRAFIK>', kan i de første 12 måneder af indberetningen indberettes til ECB med en forsinkelse på yderligere en måned fra lukketid den 28. arbejdsdag efter udgangen af det kvartal, som dataene vedrører. NCB'erne afgør, hvornår de skal modtage data fra rapporteringsenhederne for at kunne overholde denne frist."